**Opis predmetu zákazky**

1. **Identifikácia verejného obstarávateľa**

**Názov:** Banskobystrický samosprávny kraj

**Sídlo:** Námestie SNP 23, 974 01 Banská Bystrica

**Štatutárny zástupca:** Mgr. Ondrej Lunter, predseda Banskobystrického samosprávneho kraja

**IČO:** 37 828 100 **DIČ:** 2020919098

2. **Druh zákazky**

Stavebné práce

3. **Predmet zákazky**

„**Vzdelávacie centrum v Rimavskej Sobote-stavebné práce“**

4. **Opis a rozsah predmetu zákazky**

Názov stavby:

Vzdelávacie centrum SOŠ Hnúšťa a rozvoj komplexného odborného vzdelávania v spolupráci so  zamestnávateľmi

Miesto stavby:

Mlynská ulica, Rimavská Sobota, a to na pozemkoch registra „C“ parc. 1726/4, 1726/5, 1726/6, 1726/7, 1726/8, 1726/9, 1726/10, 1726/11, 1726/12, 1726/14, 1726/15, 1726/16, 1726/17, 1726/18, 1726/19, 1726/24, 1726/25, 1726/26 zapísaných na liste vlastníctva č. 5017 a č. 5429, vedených Okresným úradom Rimavská Sobota, katastrálny odbor.

Predmetom navrhovaného riešenia je samostatne stojaci jednopodlažný objekt zložený z troch častí, pričom strecha je v bloku A sedlová, ostatných častiach (blok B a C) je plochá. Stavba má jedno nadzemné podlažie. Objekt je umiestnený v rovinatom teréne.

Objekt je tvorený oceľovým skeletom – zvislé aj vodorovné nosné konštrukcie, ako aj nosná konštrukcia stavby je oceľová. Obvodové steny sú opláštené sendvičovými panelmi TRIMO QBISS ONE/TRIMOTERM s výplňou na báze minerálnej vlny s celkovou hrúbkou 250 mm. V niektorých častiach bude na obvodových stenách vonkajší tehlový obklad.

Všetky priečky sú riešené ako SDK priečky príslušného druhu podľa charakteru miestností s izoláciou na  báze minerálnej vlny.

Nosná konštrukcia strechy je oceľová. Strešný plášť je tvorený izoláciou na báze minerálnej vlny a ďalšími vrstvami a plechovou krytinou. Podhľad je tvorený z akustických dosiek. Plochá strecha je tvorená ďalšími povrchovými vrstvami ako zelená strecha.

Rekonštrukciou areálu prístupného z Mlynskej ulice odstránením technicky nevyužiteľných, morálne a  energeticky zastaralých hál na pozemkoch investora a následným vybudovaním nového komplexu budov sa sprístupní stredné odborné vzdelávanie a zároveň sa umožní rekvalifikovanie a školenie v technickom odbore v danom regióne. Tým sa zvýši dostupnosť odbornej pracovnej sily v danom regióne.

Doba na realizáciu:

Odovzdanie Diela Objednávateľovi do 300 dní odo Dňa účinnosti Zmluvy o dielo.